Ένα προσεγμένο - λειτουργικά και αισθητικά - νεόκτιστο σπίτι, με καταπληκτική αυλή, με τη σκιά μιας αιωνόβιας ελιάς και μια δροσερή πισίνα. Ιδιοκτήτες γεμάτοι ευγένεια, φροντίδα και πολύτιμες συμβουλές για την περιοχή. Κρητική φύση παντού γύρω και θαυμάσια θέα στον κάμπο και στη θάλασσα. Εύκολη πρόσβαση στο Ρέθυμνο, στα χωριά, στις παραλίες. Το μόνο που μας απασχόλησε ήταν ότι οι μέρες (αναγκαστικά και λόγω υποχρεώσεων) πέρασαν γρήγορα. Όλη η οικογένεια, μεγάλοι και μικροί μείναμε μαγεμένοι και γεμάτοι. Θα ξανάρθουμε!